open-index/open-wikipedia-markdown huggingface dataset:
Ελίζαμπεθ Μάγκι

Η **Ελίζαμπεθ Μάγκι** (γεννήθηκε το 1866 στο Μακόμπ, Ιλινόι, ΗΠΑ, πέθανε το 1948 στην κομητεία Άρλινγκτον, Βιρτζίνια) ήταν Αμερικανίδα σχεδιάστρια παιχνιδιού, συγγραφέας και φεμινίστρια. Είναι η δημιουργός του επιτραπέζιου παιχνιδιού "The Landlord's Game," που χρησίμευσε ως πρόδρομος του σημερινού Monopoly.

Ο πατέρας της ήταν ο Τζέιμς Μάγκι, εκδότης εφημερίδας και αντισκλαβιστής που συνόδευσε τον Άβρααμ Λίνκολν στα πολιτικά ταξίδια του στην Ιλινόι. Στις αρχές της δεκαετίας του 1880 εργαζόταν ως στενογράφος και ήταν επίσης αφοσιωμένη στη συγγραφή ιστοριών, ποίησης, ηθοποιίας και μηχανικής. Επίσης, εργάστηκε ως δημοσιογράφος το 1906.

Δημιούργησε ένα επιτραπέζιο παιχνίδι που αντανακλούσε τις πολιτικές της απόψεις, βασισμένο στις θεωρίες του Χένρι Τζορτζ. Το "The Landlord's Game" είχε αρχικά δύο σύνολα κανόνων: μια αντιμονοπωλιακή έκδοση, όπου όλοι ανταμείβονταν καθώς αυξανόταν ο πλούτος, και μια μονοπωλιακή έκδοση, όπου ο στόχος ήταν η ατομική συσσώρευση πλούτου και η οδήγηση των αντιπάλων στην πτώχευση. Ο σκοπός της ήταν να αποδείξει την ηθική ανωτερότητα της συνεργασίας έναντι του ανταγωνισμού. Στις 5 Ιανουαρίου 1904, το Σώμα Πατέντων και Εμπορικών Σημάτων των Ηνωμένων Πολιτειών της απένειμε το Δίπλωμα Ευρεσιτεχνίας αριθ. 748,626 για αυτό το παιχνίδι.

Το 1910 παντρεύτηκε τον Άλμπερτ Φίλιψ και μαζί μετακόμισαν στην ανατολική ακτή των ΗΠΑ. Το 1924, εξέδωσαν μια τροποποιημένη έκδοση του παιχνιδιού, αποκτώντας το Δίπλωμα Ευρεσιτεχνίας αριθ. 1,509,312. Καθώς το αρχικό δίπλωμα ευρεσιτεχνίας είχε λήξει το 1921, αυτό εννοούνταν ως μια προσπάθεια να ανακτήσουν τον έλεγχο του παιχνιδιού, που είχε γίνει δημοφιλές μεταξύ των φοιτητών.

Το 1932, η εταιρεία Parker Brothers, που εκδίδει το Monopoly, αγόρασε τα διπλώματά της έναντι 500 δολαρίων.

Η συνεισφορά της στη δημιουργία του Monopoly ανακαλύφθηκε κατά τύχη όταν, το 1973, ο καθηγητής οικονομικών Ραλφ Άνσπαχ ξεκίνησε μια μακροχρόνια νομική μάχη με την εταιρεία Parker Brothers σχετικά με το παιχνίδι του "Anti-Monopoly." Κατά τη διάρκεια της δίκης, ανακάλυψε τα διπλώματα ευρεσιτεχνίας της Μάτζι.

## Παραπομπές


## Εξωτερικοί σύνδεσμοι
*
Ghost Rider: Το Πνεύμα της Εκδίκησης

Το ***Ghost Rider: Το Πνεύμα της Εκδίκησης*** (πρωτότυπος αγγλικός τίτλος: *Ghost Rider: Spirit of Vengeance*) είναι Αμερικανική υπερηρωική ταινία του 2011 σε σκηνοθεσία από τους Μαρκ Νέβελνταϊν και Μπράιαν Τέιλορ, από σενάριο των Σκοτ Μ. Γκιμπλ, Σεθ Χόφμαν, και Ντέιβιντ Γκόγιερ, βασισμένη στον χαρακτήρα των Marvel Comics Ghost Rider. Ως αυτόνομη συνέχεια της ταινίας του 2007 ''Ghost Rider'', πρωταγωνιστεί ο Νίκολας Κέιτζ ως Τζόνι Μπλέιζ / Ghost Rider με τους Σαϊράν Χάιντς, Βιολάντε Πλατσίντο, Τζόνι Ουίτγουορθ, και Ίντρις Έλμπα.

Το *Ghost Rider: Το Πνεύμα της Εκδίκησης* έκανε πρεμιέρα στις 11 Δεκεμβρίου του 2011, και κυκλοφόρησε στις 17 Φεβρουαρίου του 2012. Έλαβε αρνητικά σχόλια από τους κριτικούς και εισέπραξε $132 εκατομμύρια, απέναντι από έναν προϋπολογισμό $57–75 εκατομμυρίων. Η τρίτη ταινία ακυρώθηκε, και τα δικαιώματα του χαρακτήρα μεταφέρθηκαν στην Marvel Studios. Η εκδοχή Ρόμπι Ρέγες του Ghost RIder εμφανίστηκε στο *[[Agents of S.H.I.E.L.D.]]*

## Παραπομπές


## Εξωτερικοί σύνδεσμοι
* 
* 
* 

Κατηγορία:Ταινίες του 2011
Κατηγορία:Αμερικανικές 3D ταινίες
Κατηγορία:Ταινίες σίκουελ
Κατηγορία:Αμερικανικές ταινίες με υπερήρωες
Κατηγορία:Αμερικανικές υπερφυσικές θρίλερ ταινίες
Κατηγορία:Ταινίες παραγωγής Columbia Pictures
Κατηγορία:Ταινίες γυρισμένες στη Ρουμανία
Κατηγορία:Ταινίες γυρισμένες στην Τουρκία
Κατηγορία:Αμερικανικές ταινίες της δεκαετίας 2010
Κατηγορία:Ταινίες βασισμένες σε κόμικς της Marvel
Κατηγορία:Ταινίες τρόμου με υπερήρωες
Kokusai Ki-76

Το **Kokusai Ki-76** (ονομασία του  Ιαπωνικού Αυτοκρατορικού Στρατού: «**Αεροσκάφος Συνδέσμου Τύπου 3**» συμμαχική ονομασία αναφοράς: «**Stella**») ήταν ιαπωνικό αεροσκάφος συνδέσμου/στρατιωτικής συνεργασίας του Β΄ Παγκοσμίου Πολέμου.

## Σχεδιασμός και ανάπτυξη
Το 1940 η Αεροπορική Υπηρεσία του Ιαπωνικού Αυτοκρατορικού Στρατού ζήτησε από τη Nippon Kokusai Koku Kogyo να αναπτύξει νέο αεροσκάφος συνδέσμου/παρατήρησης. Το αεροσκάφος που δημιουργήθηκε ήταν σχεδιαστικά παρόμοιο με το γερμανικό  Fieseler Fi 156 *Storch*, χωρίς όμως να πρόκειται αντιγραφή του. Επρόκειτο για ένα υψηλοπτέρυγο μονοπλάνο με σταθερό σύστημα προσγείωση, όπως και το *Storch*. Σε αντίθεση όμως με τη γερμανική σχεδίαση, το ιαπωνικό Ki-76 διέθετε φλαπς τύπου Fowler. Επίσης προωθούνταν από αστεροειδή κινητήρα, συγκεκριμένα τον Hitachi Ha-42, ενώ το *Storch* προωθούνταν από κινητήρα εν σειρά.

Το πρωτότυπο Ki-67 πραγματοποίησε την παρθενική του πτήση το Μαΐο του 1941. Αποδείχθηκε επιτυχημένο όταν αξιολογήθηκε σε σύγκριση με το Fi-156 και το Νοέμβριο του 1942 αποφασίστηκε η ένταξή του σε παραγωγή.

## Επιχειρησιακή ιστορία
Τα Ki-67 παρέμειναν σε υπηρεσία μέχρι το τέλος του παγκοσμίου πολέμου. Επίσης χρησιμοποιήθηκαν ως ανθυποβρυχιακά, επιχειρώντας από τα αεροπλανοφόρα συνοδείας του Αυτοκρατορικού Στρατού, μεταφέροντας δύο βόμβες βυθού των 60&nbsp;kg.

## Χρήστες

;Ιαπωνία
* Αεροπορική Υπηρεσία του Ιαπωνικού Αυτοκρατορικού Στρατού

;Ταϊλάνδη
* Βασιλική Αεροπορία της Ταϊλάνδης

## Δείτε επίσης

;Συγκρίσιμα αεροσκάφη
* Fieseler Fi 156 Storch
* IMAM Ro.63
* Kobeseiko Te-Gō
* Repülőgépgyár Levente II
* Westland Lysander
* Taylorcraft Auster

;Κατάλογοι
* Κατάλογος αεροσκαφών του Β' Παγκοσμίου Πολέμου

## Παραπομπές


## Βιβλιογραφία
*  (new edition 1987 by Putnam Aeronautical Books, .)
* Jackson, Robert, *The Encyclopedia of Military Aircraft*, Parragon, 2002. .

## Εξωτερικοί σύνδεσμοι
* 

Κατηγορία:Αεροσκάφη συνδέσμου
Κατηγορία:Αεροσκάφη στρατιωτικής συνεργασίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Ki-76
Λίμνη Εσπέχο

Η **λίμνη Εσπέχο** (, «Λίμνη καθρέφτης» στα ισπανικά) είναι μια λίμνη τεκτονικής προέλευσης από παγετώνες που βρίσκεται στη νότια επαρχία Νεουκέν της Αργεντινής. Η λίμνη βρίσκεται κοντά στην πόλη Βίγια Λα Ανγκοστούρα, στη διαδρομή που είναι γνωστή ως Δρόμος των Επτά Λιμνών.

Το όνομά της αναφέρεται στα καθαρά και ήσυχα νερά της, τα οποία αντανακλούν το τοπίο σαν καθρέφτης. Η λίμνη τροφοδοτείται από πολυάριθμα ρυάκια που φέρνουν το χιόνι και το λιώσιμο των πάγων από τα κοντινά βουνά. Οι όχθες της λίμνης εναλλάσσονται μεταξύ παραλιών με ηφαιστειακή άμμο, βούρλα και βραχώδη τοιχώματα.

Μεταξύ των πιο συνηθισμένων δραστηριοτήτων στην περιοχή είναι η ορεινή ποδηλασία, το αθλητικό ψάρεμα, η ιστιοσανίδα, η πεζοπορία και η οδήγηση BMX.
αριστερά|μικρογραφία|Η νότια όχθη της λίμνης Εσπέχο φαίνεται από την εθνική οδό 231.

## Παραπομπές


Κατηγορία:Λίμνες της Αργεντινής
Curtiss F6C Hawk

Το **Curtiss F6C Hawk** ήταν διπλάνο μαχητικό αεροσκάφος που αναπτύχθηκε για το Πολεμικό Ναυτικό των ΗΠΑ στα τέλη της δεκαετίας του 1920. Ήταν ένα από τα πολλά στρατιωτικά αεροσκάφη Curtiss Hawk που αναπτύχθηκαν για τις αμερικάνικες ένοπλες δυνάμεις.

## Επιχειρησιακή ιστορία
Το F6C αναπτύχθηκε αρχικά ως **Model 34C** και προορίζονταν να επιχειρεί από την ξηρά. Ήταν επί της ουσίας πανομοιότυπο με το ομόσταυλο P-1 Hawk που ήταν τότε επιχειρησιακό με το Αεροπορικό Σώμα του Στρατού των ΗΠΑ (United States Army Air Corps, USAAC). Τα αεροσκάφη που παρήγγειλε το Ναυτικό είχαν ενισχυμένη δομή προκειμένου να μπορούν να επιχειρούν από αεροπλανοφόρα. Τα τροποποιημένα αεροσκάφη έφεραν την ονομασία **Model 34D** και από το 1927 επιχειρούσαν από τα αεροπλανοφόρα USS ''Langley'' και USS ''Lexington''.

Μεταγενέστερες εκδόσεις του F6C δόθηκαν στο Σώμα των Πεζοναυτών και χρησιμοποιήθηκαν ως μαχητικά-βομβαρδιστικά, ενώ μερικά έδρασαν και ως υδροπλάνα.

## Χρήστες
;ΗΠΑ
* Πολεμικό Ναυτικό των ΗΠΑ
* Σώμα Πεζοναυτών των ΗΠΑ

## Εκδόσεις

;F6C-1 (Model 34C)
:Πανομοιότυπα με τα Curtiss P-1.

;F6C-2 (Model 34D)
:Δομικά ενισχυμένα αεροσκάφη κατάλληλα για επιχειρήσεις από αεροπλανοφόρα.

;F6C-3 (Model 34E)
:Τροποποιημένα F6C-2.

;XF6C-4 (Model 34H)
:Πρωτότυπο, βασισμένο στο F6C-1 με αστεροειδή κινητήρα Pratt & Whitney R-1340.

;F6C-4 (Model 34H)
:Έκδοση παραγωγής του XF6C-4.

;XF6C-5 (Model 34H)
:Πρωτότυπο, βασισμένο στο F6C-1, με αστεροειδή κινητήρα Pratt & Whitney R-1690 Hornet των 525 hp.

;F6C-6 (Model 34E)
:Ειδικά τροποποιημένο αεροσκάφος για αγώνες.

;XF6C-6 (Model 34E)
:Το F6C-6 που κέρδισε το «Curtiss Marine Trophy» το 1930 μετατράπηκε σε μονοπλάνο με πτέρυγα αλεξηλίου.  αφού πέτυχε τον ταχύτερο γύρο στον αγώνα του 1930 για το Thompson Trophy, το XF6C-6 συνετρίβη όταν ο πιλότος του έχασε τις αισθήσεις του εξαιτίας των καυσαερίων του κινητήρα.

;XF6C-7 (Model 34H)
:Αεροσκάφος δοκιμών για τον κινητήρα Ranger SGV-770C-1  των 350 hp.

## Δείτε επίσης
;Αεροσκάφη που σχετίζονται με την ανάπτυξη του F6C
*Curtiss P-1 Hawk

## Παραπομπές


## Βιβλιογραφία
*Eden, Paul and Soph Moeng. *The complete Encyclopedia of World Aircraft*. London:Amber Books, 2002.
*Swanborough, Gordon and Peter M. Bowers. *United States Navy Aircraft since 1911*. London:Putnam, Second edition, 1976. .

## Εξωτερικοί σύνδεσμοι
* 

Κατηγορία:Μαχητικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
F6C Hawk
Miles Mercury

Το **Miles M.28 Mercury** ήταν βρετανικό μονοκινητήριο αεροσκάφος εκπαίδευσης/επικοινωνιών που αναπτύχθηκε την περίοδο του Β΄ Παγκοσμίου Πολέμου.

## Σχεδιασμός και ανάπτυξη
Το M.28 αναπτύχθηκε προκειμένου να αντικαταστήσει τα ομόσταυλα Whitney Straight και Monarch, όμως τα πλάνα αυτά εγκαταλείφθηκαν όταν ξέσπασε ο πόλεμος. Η ανάγκη για νέο αεροσκάφος εκπαίδευσης/επικοινωνιών ήταν ο λόγος αναβίωσης του εγχειρήματος το 1941, που συνεχίστηκε με ιδιωτικά κεφάλαια από τον Ray Bournon. Το αεροσκάφος που προέκυψε ήταν ξύλινης κατασκευής και ενσωμάτωνε ασυνήθιστα χαρακτηριστικά για τα εκπαιδευτικά της περιόδου όπως ανασυρόμενο σύστημα προσγείωσης και φλαπς στο χείλος εκφυγής. Ως αεροσκάφος επικοινωνιών ήταν τετραθέσιο και είχε ακτίνα δράσης 800&nbsp;km.

Το πρωτότυπο πραγματοποίησε την παρθενική του πτήση στις 11 Ιουλίου 1941 και τα πτητικά του χαρακτηριστικά αποδείχτηκαν ικανοποιητικά. Όμως, εξαιτίας των εκτεταμένων υποχρεώσεων της κατασκευάστριας Miles να παραδώσει πολεμικό υλικό εν τέλει παρήχθησαν μόλις έξι M.28.

## Εκδόσεις
;M.28 Mark I
:Αρχικό πρωτότυπο, διαμορφωμένο ως διθέσιο εκπαιδευτικό με κινητήρα de Havilland Gipsy Major I των 130&nbsp;hp.

;M.28 Mark II
:Τριθέσιο εκπαιδευτικό με διπλά χειριστήρια το οποίο προωθούνταν από κινητήρα de Havilland Gipsy Major II των 140&nbsp;hp. Κατασκευάστηκε ένα αεροσκάφος αυτής της έκδοσης το 1942. Αργότερα απέκτησε κινητήρα Blackburn Cirrus Major II των 140&nbsp;hp και μεταπολεμικά τον Cirrus Major III των 150&nbsp;hp.

;M.28 Mark III
:Τριθέσιο εκπαιδευτικό με τριπλά χειριστήρια, για δυο εκπαιδευόμενους και τον εκπαιδευτή. Προωθούνταν από κινητήρα Cirrus Major 3 των 150&nbsp;hp. Κατασκευάστηκε ένα αεροσκάφος.

;M.28 Mark IV
:Τετραθέσιο αεροσκάφος επικοινωνιών με κινητήρα Gipsy Major IIA των 145&nbsp;hp. Κατασκευάστηκε ένα αεροσκάφος το 1944.

;M.28 Mark V
:Ένα τετραθέσιο αεροσκάφος με κινητήρα Cirrus Major III. Κατασκευάστηκε το 1947.

;M.28 Mark VI
:Ένα τετραθέσιο αεροσκάφος με κινητήρα Cirrus Major III. Κατασκευάστηκε το 1946.

## Δείτε επίσης

;Συγκρίσιμα αεροσκάφη
* Bücker Bü 181
* Nord NC.850
* Percival Proctor

## Παραπομπές


## Βιβλιογραφία
* Amos, Peter. and Brown, Don Lambert. *Miles Aircraft Since 1925, Volume 1*. London: Putnam Aeronautical, 2000. .  
* Brown, Don Lambert. *Miles Aircraft Since 1925*. London: Putnam & Company Ltd., 1970. . 
* Jackson, A.J. *British Civil Aircraft since 1919 - Volume 3*. 1974. Putnam & Company Ltd. .
* Jerram, Mike. "For Business And Pleasure—No. 3", *[[Aeroplane Monthly]]*, Vol. 14, No. 9, September 1986. pp. 474–477. .
* Mason, Tim. *The Secret Years: Flight Testing at Boscombe Down, 1939-1945*. Crowborough, UK: Hikoki Publications, 2010. .
* Mondey, David. *The Hamlyn Concise Guide to British Aircraft of World War II*. London: Chancellor Press, 2002. .

## Εξωτερικοί σύνδεσμοι
* 

Κατηγορία:Αεροσκάφη Miles
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Γεωργισμός

[μικρογραφία|[Χένρι Τζορτζ]]
Ο **Γεωργισμός** (αγγλικά: Georgism) είναι μια οικονομική ιδεολογία που βασίζεται στα έργα του Αμερικανού οικονομολόγου Χένρι Τζορτζ. Οι γεωργιστές υποστηρίζουν ότι τα άτομα θα πρέπει να ανήκει σε αυτά η αξία που δημιουργούν, αλλά ότι η οικονομική αξία της γης (συμπεριλαμβανομένων των φυσικών πόρων) θα πρέπει να ανήκει ισότιμα σε όλα τα μέλη της κοινωνίας.

Η κύρια πολιτική πρόταση των γεωργιστών είναι ένας φόρος αξίας γης. Τα έσοδα από αυτόν τον φόρο θα χρησιμοποιούνταν για τη μείωση ή εξάλειψη υφιστάμενων φόρων (όπως εκείνοι πάνω στο εισόδημα, το εμπόριο ή τις αγορές) που είναι άδικοι και ανεπαρκείς.

Ο Χένρι Τζορτζ διαδόθηκε την ιδέα της δημόσιας εσόδου από τη γη και τα προνόμια φυσικών πόρων στο βιβλίο του "Πρόοδος και Φτώχεια" (1879). Η φιλοσοφία του γεωργισμού επηρεάζεται από προηγούμενους σκεπτικιστές όπως οι Τζoν Λοκ, Μπαρούχ Σπινόζα και Τόμας Πέιν. Πολλοί οικονομολόγοι, από τον Άνταμ Σμιθ και τον Ντέηβιντ Ρικάρντο έως τον Μίλτον Φρίντμαν και τον Τζόζεφ Στίγκλιτς, έχουν σημειώσει ότι ο φόρος αξίας γης είναι οικονομικά αποτελεσματικός σε σύγκριση με άλλους φόρους.

Οι υποστηρικτές ενός φόρου στην αξία της γης υποστηρίζουν ότι αυτό θα μείωνε την οικονομική ανισότητα, θα αυξάνονταν την οικονομική αποτελεσματικότητα, θα αποθαρρύνονταν την ειδοποίηση με τη γη και θα προωθούσε την βέλτιστη χρήση της γης. Ο Γεωργισμός απέκτησε σημαντική δημοφιλία και επιρροή στα τέλη του 19ου και αρχές του 20ου αιώνα, οδηγώντας στον σχηματισμό πολιτικών κομμάτων, ιδρυμάτων και κοινοτήτων που βασίζονταν στις αρχές του.

## Παραπομπές
Νέα Ταϊπέι

Η **Νέα Ταϊπέι** (κινεζικά: 新北市) είναι ειδικός δήμος στην βόρεια Ταϊβάν. Φιλοξενεί εκτιμώμενο πληθυσμό 4.004.367 κατοίκων από τον Ιανουάριο του 2023, καθιστώντας την την πολυπληθέστερη πόλη της Ταϊβάν και επίσης τον δεύτερο μεγαλύτερο ειδικό δήμο ανά περιοχή, πίσω από το Καοσιούνγκ. Η Νέα Ταϊπέι συνορεύει με το Τζιλούνγκ στα βορειοανατολικά, την κομητεία Γιλάν στα νοτιοανατολικά και το Ταογιουάν στα νοτιοδυτικά, και περικλείει πλήρως την πόλη της Ταϊπέι. Η περιοχή Μπαντσιάο είναι η δημοτική της έδρα και η μεγαλύτερη εμπορική περιοχή.

## Παραπομπές


Κατηγορία:Πόλεις της Ταϊβάν
Εκκλησία της Νουβίας

μικρογραφία|δεξιά|300px|Άποψη τοιχογραφικού διακόσμου εντός του καθεδρικού ναού του Φαράς.
[μικρογραφία|δεξιά|200px|Σελίδα μεταφράσεως του ''[Liber Institutionis Michaelis Archangelis* στην [[παλαιά νουβική γλώσσα]], χρονολογούμενης κατά τη διάρκεια της περιόδου μεταξύ [[9ος αιώνας|9ου]] και [[10ος αιώνας|10ου αιώνα]], η οποία ανευρέθηκε στο [[Κασρ Ιμπρίμ]]. Η ονομασία του [[Αρχάγγελος Μιχαήλ|Αρχαγγέλου Μιχαήλ]] εμφανίζεται αναγεγραμμένη με κόκκινης αποχρώσεως γραμματοσειρά.]]
Η *'Εκκλησία της Νουβίας''' ήταν εκκλησία ιδρυθείσα στη Νουβία, σήμερα περιοχή ευρισκόμενη μεταξύ του νοτίου τμήματος της Αιγύπτου και του βορείου τμήματος του Σουδάν. Κατά τη διάρκεια του μεγαλύτερου τμήματος της ιστορίας της, ήταν συνδεδεμένη με την Εκκλησία της Αλέξάνδρειας. Η συγκεκριμένη εκκλησία αφανίστηκε ελέω της εξάπλωσης του Ισλάμ στην ευρύτερη περιοχή.

## Ιστορία
Η διάδοση του Χριστιανισμού στη Νουβία χρονολογείται στον 4ο αιώνα, ωστόσο, οργανωμένη μορφή απέκτησε παρά μόνον κατά τη διάρκεια του 6ου αιώνα. Το 719, η Εκκλησία της Νουβίας τροποποίησε την πίστη της από την Ορθόδοξη Εκκλησία, γνωστής ως Μελκιτικής, προς την Ανατολίτικη Ορθόδοξη Εκκλησία, γνωστής ως Κοπτικής Ορθόδοξης Εκκλησίας.

Ο Χριστιανισμός στην ευρύτερη περιοχή της Νουβίας είχε παρουσία, συνολικά, εντός τριών βασιλείων, τα οποία ήσαν τα κάτωθι:
* στα βόρεια, το βασίλειο της Νοβατίας,
* στο μέσον, το βασίλειο της Μακουρίας,
* στα νότια, το βασίλειο της Αλοδίας.

## Δείτε επίσης
* Εκκλησία της Αλεξάνδρειας
* Νουβία

## Παραπομπές


## Πηγές

*  
*  
*  

Κατηγορία:Ανατολίτικη Ορθοδοξία
Κατηγορία:Νουβία
Εκκλησία της Αλεξάνδρειας

Η **Εκκλησία της Αλεξάνδρειας**, επίσης γνωστή ως **Εκκλησία της Αιγύπτου**, ήταν εκ των πρώτων χριστιανικών εκκλησιών, καθώς και εκ των συνιστωσών της Πενταρχίας. Σύμφωνα με την παράδοση, φέρεται να ιδρύθηκε, περίπου, το 62 από τον Ευαγγελιστή Μάρκο. Κατά τη διάρκεια της ιστορίας της, γνώρισε αριθμό εσωτερικών σχισμάτων, με αποτέλεσμα, σήμερα, αριθμός εκκλησιών, παρότι διαφορετικών μεταξύ τους δογμάτων, να αποτελούν συνεχιστές της:
* η Κοπτική Ορθόδοξη Εκκλησία (Ανατολίτικη Ορθόδοξη Εκκλησία)
* η Ορθόδοξη Εκκλησία της Αλεξάνδρειας (Ανατολική Ορθόδοξη Εκκλησία)
* η Κοπτική Καθολική Εκκλησία (Ανατολική Καθολική Εκκλησία)
* η Κοπτική Ευαγγελική Εκκλησία (Προτεσταντισμός)

## Ιστορία
Η Αλεξάνδρεια, από κοινού με τη Βαβυλώνα, αποτέλεσε την έδρα των πρώτων χρονικά ιουδαιοχριστιανικών πληθυσμών της Αιγύπτου. Παράλληλα, η Αλεξάνδρεια, σύμφωνα με τις δυτικές και ανατολικές εκκλησιαστικές παραδόσεις, αποτέλεσε τον τόπο μαρτυρίου του Ευαγγελιστή Μάρκου, θεωρούμενου ως ιδρυτή της Εκκλησίας της Αιγύπτου, σύμφωνα με τον Ευσέβιο της Καισαρείας.

Σταδιακά, ο τοπικός μητροπολίτης της πόλεως της Αλεξάνδρειας κατέστη ως επικεφαλής του συνόλου της Εκκλησίας της Αιγύπτου. Με σημείο εκκίνησης την περίοδο εκκλησιαστικής ηγεσίας του Δημητρίου Α΄ (199-233), η μητρόπολη διέθετε, πλέον, υπαγόμενους προς αυτήν επισκόπους.

## Δείτε επίσης
* Εκκλησία της Νουβίας
* Εκκλησία της Αιθιοπίας / Εκκλησία της Αβησσυνίας
* Κατηχητική Σχολή Αλεξάνδρειας
* Κατάλογος Πατριαρχών Αλεξανδρείας
* Κριστιάν Κανουιγιέ

## Παραπομπές


Κατηγορία:Ιστορία του Χριστιανισμού
Κατηγορία:Χριστιανισμός στην Αίγυπτο
Ορθογώνιο τραπέζιο

right|thumb|Ορθογώνιο τραπέζιο με <math>\hat{\rm A} = \hat{\rm B} = 90^\circ</math>.

Στην γεωμετρία, **ορθογώνιο τραπέζιο** είναι το τραπέζιο που έχει δύο γωνίες ορθές. Για παράδειγμα, το τραπέζιο \rm AB\Gamma\Delta με \rm AB και η \rm \Gamma\Delta παράλληλες είναι ορθογώνιο καθώς \hat{\rm A} = \hat{\rm B} = 90^\circ.

Όταν ένα ορθογώνιο τραπέζιο είναι και ισοσκελές, τότε είναι ένα ορθογώνιο παραλληλόγραμμο.

## Δείτε επίσης
* Τραπέζιο
* Ορθογώνιο παραλληλόγραμμο
* Ορθογώνιο τρίγωνο

## Παραπομπές


Κατηγορία:Γεωμετρία
Κατηγορία:Τετράπλευρα
Κατηγορία:Πολύγωνα
Αμβρόσιος Φωκίδος

Ο **Μητροπολίτης Αμβρόσιος**, κατά κόσμο **Σακελλάρης Τσάπος** (1863 ή 1864 – 27 Ιανουαρίου 1928), ήταν Μητροπολίτης Φωκίδος.

Γεννήθηκε στην Κάλυμνο και σπούδασε στη Ριζάρειο Εκκλησιαστική Σχολή και στη Θεολογική Σχολή του Πανεπιστημίου Αθηνών, αποφοιτώντας από τη δεύτερη το 1892. Είχε ήδη χειροτονηθεί διάκονος από τον συντοπίτη του Επίσκοπο Πλαταμώνος Αμβρόσιο και υπηρέτησε στην ελληνική πρεσβεία της Αγίας Πετρουπόλεως το 1889-1890, και μετά ως ιεροκήρυκας στον Νομό Τρικάλων. Το 1893 χειροτονήθηκε πρεσβύτερος από τον Επίσκοπο Θαυμακού Μισαήλ και ως ιερέας διετέλεσε προσωρινός ηγούμενος στην Ιερά Μονή Αγάθωνος. Το 1899 διορίσθηκε ιεροκήρυκας και εφημέριος του Βασιλικού Ναυστάθμου. Στις 8 Ιουλίου 1901 χειροτονήθηκε Επίσκοπος Φωκίδος στον Ναό Αγίου Γεωργίου Καρύτση στην Αθήνα. Η επισκοπική του θητεία σημαδεύθηκε όμως δυσάρεστα και διακόπηκε δύο φορές από τα γεγονότα του Εθνικού Διχασμού: Στις 3 Οκτωβρίου 1917 καθαιρέθηκε με απόφαση του Ανωτάτου Εκκλησιαστικού Δικαστηρίου («εξέπεσε») επειδή με αρκετούς άλλους ιεράρχες είχαν αναθεματίσει τον Ελευθέριο Βενιζέλο. Επανήλθε στη θέση του μετά την παλινόρθωση του Βασιλέως Κωνσταντίνου, με βασιλικό διάταγμα, στις 16 Νοεμβρίου 1920. Το 1922 απέκτησε τον τίτλο του «Μητροπολίτη», όπως και οι υπόλοιποι επίσκοποι της Εκκλησίας της Ελλάδος. Στις 3 Δεκεμβρίου 1922 επανήλθε σε ισχύ η απόφαση της εκπτώσεώς του από τον μητροπολιτικό θρόνο, αλλά αποκαταστάθηκε οριστικά με απόφαση Μείζονος Συνόδου στις 2 Ιανουαρίου 1923. Πέντε έτη αργότερα απεβίωσε αιφνιδίως από περιτονίτιδα στην Αθήνα, σε ηλικία 63 ή 64 ετών. Στον μητροπολιτικό θρόνο της Φωκίδος τον διαδέχθηκε τον Νοέμβριο του 1930, μετά από ένα διάστημα τοποτηρητού, ο Ιωακείμ Αλεξόπουλος.

## Παραπομπές


## Πηγές
* Το λήμμα «Αμβρόσιος Τσάπος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 712

Αμβροσιο
Αμβρόσιος Χρηστίδης

Ο **Μητροπολίτης Αμβρόσιος**, κατά κόσμο **Αθανάσιος Χρηστίδης** (1832 – 20 Μαρτίου 1889), ήταν μητροπολίτης σε μητροπόλεις του Οικουμενικού Πατριαρχείου Κωνσταντινουπόλεως. Αναφέρεται ως ηθικός και φιλόμουσος αρχιερέας.

Γεννήθηκε στη Νικομήδεια της Μικράς Ασίας και σπούδασε στη Θεολογική Σχολή της Χάλκης. Κατά τη διάρκεια των σπουδών του χειροτονήθηκε διάκονος και απεφοίτησε το 1856. Υπηρέτησε ως καθηγητής και ιεροκήρυκας στη Θεσσαλονίκη, ως διευθυντής της Ελληνικής Σχολής στο Ρύσιο (Αρετσού) της Βιθυνίας και ως διευθυντής του Ημιγυμνασίου Χαλκηδόνος. Στις 30 Μαρτίου 1869 χειροτονήθηκε πρεσβύτερος από τον Μητροπολίτη Χαλκηδόνος Γεράσιμο και, αφού πρώτα έγινε αρχιμανδρίτης, διορίσθηκε εφημέριος του Ναού της Αγίας Ευφημίας της Χαλκηδόνος. Στις 28 Ιουνίου 1880 ο Αμβρόσιος χειροτονήθηκε στον Πατριαρχικό Ναό του Αγίου Γεωργίου στο Φανάρι τιτουλάριος Επίσκοπος Μυρέων, βοηθός Επίσκοπος της Μητροπόλεως Φιλιππουπόλεως. Στα τέλη Νοεμβρίου 1880 τοποθετήθηκε αρχιερατικός προϊστάμενος του Ναού Αγίου Νικολάου Γαλατά. Στις 26 Αυγούστου 1881 ο Αμβρόσιος εξελέγη Μητροπολίτης Χίου έχοντας συνυποψηφίους τους Επισκόπους Αμφιπόλεως Ιάκωβο και Σιών Γρηγόριο. Διαδέχθηκε στη Μητρόπολη Χίου τον φέροντα το ίδιο ιερατικό όνομα Αμβρόσιο Κωνσταντινίδη. Στις 22 Ιουλίου 1887 εξελέγη Μητροπολίτης Ικονίου έχοντας συνυποψηφίους τους Μητροπολίτες Μελενίκου Προκόπιο και Βάρνης Καλλίνικο. Στη Μητρόπολη Χίου τον διαδέχθηκε ο Κωνσταντίνος (κατά κόσμο Δεληγιάννης), ενώ στο Ικόνιο ο Αμβρόσιος διαδέχθηκε τον Δωρόθεο, κατά κόσμο επίσης Χρηστίδη. Ο Αμβρόσιος απεβίωσε στο Ικόνιο σε ηλικία 57 ετών και τον διαδέχθηκε ο Αθανάσιος (κατά κόσμο Ηλιάδης).

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 4, σελ. 712

Κατηγορία:Μητροπολίτες Χίου, Ψαρών και Οινουσσών
Κατηγορία:Μητροπολίτες Ικονίου
Τηλεοπτικές σειρές Marvel του ABC

μικρογραφία|237x237εσ|Προωθητική εικόνα για τον δεύτερο κύκλο του ''Agents of S.H.I.E.L.D.'' και τον πρώτο κύκλο του ''Agent Carter''.
Οι **τηλεοπτικές σειρές Marvel του ABC** είναι ένα σύνολο συνδεδεμένων Αμερικανικών τηλεοπτικών σειρών που δημιουργήθηκαν για το κανάλι ABC, βασισμένες σε χαρακτήρες των Marvel Comics. Σε παραγωγή από τις Marvel Television και ABC Studios, τοποθετούνται στο Κινηματογραφικό Σύμπαν της Marvel (MCU) και αναγνωρίζουν τις ταινίες και τις υπόλοιπες σειρές του franchise. Όταν κατηγοριοποιεί τις τηλεοπτικές της σειρές, η Marvel τις αναφέρει ως οι σειρές "**Marvel Heroes**".

Η πρώτη τηλεοπτική σειρά του MCU ήταν το *[[Agents of S.H.I.E.L.D.]]*, που αναπτύχθηκε από τον σεναριογράφο/σκηνοθέτη του ''Οι Εκδικητές'' (2012), Τζος Γουίντον. Πρωταγωνιστεί ο Κλαρκ Γκρεγκ ως Φιλ Κόλσον, επαναλαμβάνοντας τον ρόλο του από τις ταινίες. Η σειρά έκανε πρεμιέρα τον Σεπτέμβριο του 2013, και συνέχισε μέχρι εφτά κύκλους μέχρι τον Αύγουστο του 2020. Η Marvel Studios έλαβε μέρος στην παραγωγή του *[[Agent Carter (τηλεοπτική σειρά)|Agent Carter]]*, με την Χέιλι Άτγουελ να επαναλαμβάνει τον ρόλο της ως Πέγκι Κάρτερ από τις ταινίες, το οποίο αποτελείται από δύο κύκλους που κυκλοφόρησαν από τον Ιανουάριο του 2015 μέχρι τον Μάρτιο του 2016. Το ''Inhumans'', που ήταν προορισμένο να γίνει ταινία του MCU, κυκλοφόρησε το 2017. Τα δύο πρώτα του επεισόδια κυκλοφόρησαν σε κινηματογράφους IMAX πριν κάνει πρεμιέρα στο ABC. Πρωταγωνιστούσε ο Άνσον Μάουντ και ακυρώθηκε μετά από έναν κύκλο.

Το *Agents of S.H.I.E.L.D.* έκανε πρεμιέρα με υψηλές τηλεθεάσεις για το ABC, αλλά έπεσαν πολύ και οι τρεις σειρές είχαν μέτριες τηλεθεάσεις. Τα σχόλια του *Agents of S.H.I.E.L.D.* ήταν αρχικά αρνητικά, αλλά βελτιώθηκαν ενώ η ανταπόκριση του *Agent Carter* ήταν πιο θετική και του *Inhumans* ήταν αρνητική. Η Marvel και η ABC προσπάθησαν να αναπτύξουν και άλλες σειρές μαζί, συμπεριλαμβάνοντας ένα spin-off του *Agents of S.H.I.E.L.D.* με τίτλο *[[Marvel's Most Wanted]]* και μια κωμωδία βασισμένη στα κόμικς Damage Control. Η ανάπτυξη μελλοντικών σειρών σταμάτησε όταν η Marvel Television έγινε πτυχή της Marvel Studios τον Δεκέμβριο, αλλά η ABC ξεκίνησε συζητήσεις με την Marvel Studios για νέες σειρές λίγο αργότερα.

## Τηλεοπτικές σειρές

## Ανταπόκριση κριτικών

## Παραπομπές

Κατηγορία:Τηλεοπτικές σειρές Marvel του ABC
Κατηγορία:Τηλεοπτικές σειρές της American Broadcasting Company
Τηλεοπτικές σειρές Marvel του Netflix

Οι **τηλεοπτικές σειρές Marvel του Netflix** είναι ένα σύνολο συνδεδεμένων Αμερικανικών τηλεοπτικών σειρών που δημιουργήθηκαν για την συνδρομητική υπηρεσία Netflix, βασισμένες σε χαρακτήρες των Marvel Comics. Σε παραγωγή από τις Marvel Television και ABC Studios, τοποθετούνται στο Κινηματογραφικό Σύμπαν της Marvel (MCU) και αναγνωρίζουν τις ταινίες και τις υπόλοιπες σειρές του franchise. Η Marvel Television αναφέρει τις σειρές ως «**Marvel Street-Level Heroes**» ή «**Marvel Knights**».

Ένα συμβόλαιο μεταξύ της Marvel και του Netflix για να παράγουν διάφορες συνδεδεμένες σειρές ανακοινώθηκε τον Νοέμβριο του 2013, με τις σειρές *[[Daredevil (τηλεοπτική σειρά)|Daredevil]]* (2015–2018), *[[Jessica Jones (τηλεοπτική σειρά)|Jessica Jones]]* (2015–2019), *[[Luke Cage (τηλεοπτική σειρά)|Luke Cage]]* (2016–2018), και *[[Iron Fist (τηλεοπτική σειρά)|Iron Fist]]* (2017–2018) να αποκορυφώνονται στην crossover μίνι σειρά *[[The Defenders (τηλεοπτική σειρά)|The Defenders]]* (2017). Ένα spin-off του *Daredevil*, *[[The Punisher (τηλεοπτική σειρά)|The Punisher]]* (2017–2019), ανακοινώθηκε τον Απρίλιο του 2016. Πρωταγωνιστούν οι Τσάρλι Κοξ ως Ματ Μέρντοκ / Daredevil, Κρίστεν Ρίτερ ως Τζέσικα Τζόουνς, Μάικ Κόλτερ ως Λουκ Κέιτζ, και Φιν Τζόουνς ως Ντάνι Ραντ / Iron Fist, οι οποίοι πρωταγωνιστούν στο *The Defenders*, ενώ ο Τζον Μπέρνθαλ πρωταγωνιστεί ως Φρανκ Καστλ / Punisher.

Οι σειρές συγκέντρωσαν υψηλές τηλεθεάσεις για το Netflix, και έλαβαν θετικά σχόλια από τους κριτικούς. Το Netflix ακύρωσε όλες τις σειρές τον Φεβρουάριο του 2019, όταν η εταιρεία στην οποία ανήκει η Marvel, Disney, ετοίμαζε τη δική της συνδρομητική υπηρεσία, το Disney+. Οι σειρές αφαιρέθηκαν από το Netflix την 1 Μαρτίου του 2022, και έγιναν μέρος του Disney+ στις 16 Μαρτίου, όπου συγκεντρώθηκαν ως «**The Defenders Saga**».

Σύμφωνα με τα συμβόλαια, η Marvel έπρεπε να περιμένει δύο χρόνια για να χρησιμοποιήσει τους χαρακτήρες χωρίς το Netlix. Οι Βίνσεντ Ντ'Ονόφριο και Κοξ ήταν οι πρώτοι ηθοποιοί που επανέλαβαν τους ρόλους τους σε παραγωγές της Marvel Studios τον Δεκέμβριο του 2021. Μια νέα σειρά *Daredevil* με τίτλο **, με τους Κοξ, Ντ'Ονόφριο, Μπέρνθαλ και άλλους να επιστρέφουν, έκανε πρεμιέρα στο Disney+ τον Μάρτιο του 2025, ενώ μια Ξεχωριστή Παρουσίαση των Marvel Studios επικεντρωμένη στον Punisher με πρωταγωνιστή τον Μπέρνθαλ επίσης βρίσκεται σε ανάπτυξη.

## Τηλεοπτικές σειρές

## Ανταπόκριση κριτικών

## Παραπομπές



Κατηγορία:Τηλεοπτικές σειρές Netflix
Dragon Ball GT

Το ***Dragon Ball GT*** (Ιαπωνικά: ドラゴンボール GT, Χέπμπορν: *Doragon Bōru Jī Tī*) είναι Ιαπωνική τηλεοπτική σειρά anime βασισμένη στο μάνγκα *[[Dragon Ball (μάνγκα)|Dragon Ball]]* του Ακίρα Τοριγιάμα. Σε παραγωγή από την Toei Animation, η σειρά έκανε πρεμιέρα στην Ιαπωνία στο Fuji TV και διάρκεσε 64 επεισόδια από τον Φεβρουάριο του 1996 μέχρι τον Νοέμβριο του 1997. Σε αντίθεση με τα δύο προηγούμενα anime του franchise ''Dragon Ball'', το *Dragon Ball GT* δεν προσαρμόζει το μάνγκα, αλλά έχει μια πρωτότυπη ιστορία χρησιμοποιώντας τους ίδιους χαρακτήρες και σύμπαν.

## Παραπομπές


## Εξωτερικοί σύνδεσμοι

* ''Dragon Ball GT'' στο Anime News Network

Κατηγορία:Dragon Ball anime
Κατηγορία:Anime και manga περιπέτειας
Κατηγορία:Κωμικά anime και manga
Κατηγορία:Τηλεοπτικές σειρές σίκουελ
Κατηγορία:Τηλεοπτικά προγράμματα που έγιναν βιντεοπαιχνίδια
Ισαβέλλα της Πορτογαλίας, κυρία του Βιζέου

Η **Ισαβέλλα της Πορτογαλίας** (1364–1395) από τον Πορτογαλικό Οίκο της Βουργουνδίαςήταν η φυσική (νόθη) κόρη του βασιλιά Φερδινάνδου Α΄ της Πορτογαλίας, από άγνωστη μητέρα.

## Βιογραφία
Πριν από το 1386 ήταν αρραβωνιασμένη με τον Χοάνο Αφόνσο Τέλο δε Μενέσες, 1ο κόμη της Βιάνα (του Aλεντέχο), γιο του ισχυρού Χοάνο Aφόνσο Tέλο, 4ου κόμη του Μπαρσέλος. Ωστόσο, το έργο αυτό εγκαταλείφθηκε ή διαλύθηκε.

Παντρεύτηκε τον Aλφόνσο, κόμη της Χιχόν και Noρένια, φυσικό (νόθο) γιο του βασιλιά Ερρίκου Β' της Καστίλλης. Ο γάμος της ήταν μια από τις ρήτρες της Συνθήκης του Σαντερέμ, που υπογράφηκε το 1373, μεταξύ Πορτογαλίας και Καστίλης.

Μέσω μιας βασιλικής επιστολής που εκδόθηκε την 1η Οκτωβρίου 1377, ο πατέρας της τής παραχώρησε την κυριότητα των Βιζέου, Σιλουρίκου (Celorico), Λινάρες και Aλγόδρες.

Έφυγε στην Αυλή του βασιλιά Ερρίκου Β' της Καστίλλης, όπου έζησε περιμένοντας την κατάλληλη ηλικία για να παντρευτεί. Τελικά παντρεύτηκαν το 1377 στην πόλη Μπούργκος. Αυτός ο γάμος δημιούργησε την οικογένεια Noρόνα, η οποία έχει απογόνους τόσο στην Πορτογαλία όσο και στην Ισπανία.

Το ζεύγος είχε έξι παιδιά:
* Πέδρο δε Νορόνια (137920 Αυγούστου 1452), αρχιεπίσκοπος Λισαβόνας (1424).1452),    πατέρας των Χοάνο, Πέδρo και Φερνάνδο.
* Φερδινάνδος δε Νορόνα, 2ος κόμης της Βίλα Ρεάλ από τον γάμο του με τη Μπεατρίσε δε Μενέσες, 2η κόμισσα της Βίλα Ρεάλ, κόρη και κληρονόμο του Πέδρο δε Μενέσες.  
* Σάντσο δε Νορόνα, πρώτος κόμης της Oδεμίρα,   *διοικητής* (comendador) *δήμαρχος* του Τάγματος του Σαντιάγo, *[[Alcalde|δήμαρχος]]* (alcalde-mor) των Eστρεμός και Έλβας, κύριος των Βιμιέιρo, Moρτάγουα, Aβέιρo και άλλων περιοχών,  νυμφευμένος με τη Mέσια δε Σούσα. Είναι ο πρόγονος της βασίλισσας Λουίζα ντε Γκουθμάν.
* Ενρίκε δε Νορόνα, διοικητής στη Θέουτα, χωρίς νόμιμους άρρενες απογόνους. 
* Χοάνο δε Νορόνα,  συμμετείχε στην πολιορκία του Μπαλαγουέρ και ανακηρύχθηκε ιππότης από τον *[[Infante|πρίγκιπα]]* (infante) Ντουάρτε στην πολιορκία της Θέουτα, όπου και τραυματίστηκε. Απεβίωσε από τα τραύματά του λίγο αργότερα, χωρίς να αφήσει απογόνους.
* Κονστάνσε δε Νορόνα, δεύτερη σύζυγος του Aλφόνσου, δούκα της Μπραγκάνσα,  χωρίς απογόνους.

Η Ισαβέλλα τελικά επέστρεψε στην πατρίδα της την Πορτογαλία, όπου ο θείος της, ο βασιλιάς Ιωάννης Α' της Πορτογαλίας, της έκανε θερμή υποδοχή, και προστάτευσε τόσο αυτή όσο και στα παιδιά της.

## Πρόγονοι

## Δείτε επίσης
* Noρόνα
* Noρένια

## Βιβλιογραφικές αναφορές


Κατηγορία:Πορτογαλικός Οίκος της Βουργουνδίας
Κατηγορία:Σελίδες με πηγές CS1 στα Πορτογαλικά (pt)
Κατηγορία:Σελίδες με πηγές CS1 στα Ισπανικά (es)
North American O-47

Το **North American O-47** ήταν μονοκινητήριο αεροσκάφος παρατήρησης που αναπτύχθηκε στις ΗΠΑ στα μέσα της δεκαετίας του 1930 και χρησιμοποιήθηκε από το Αεροπορικό Σώμα του Στρατού των ΗΠΑ (United States Army Air Corps, USAAC) κατά τη διάρκεια του Β΄ Παγκοσμίου Πολέμου. Επρόκειτο για ένα χαμηλοπτέρυγο μονοπλάνο με ανασυρόμενο σύστημα προσγείωσης και τρίφυλλη έλικα.

## Σχεδιασμός και ανάπτυξη
Το O-47 αναπτύχθηκε προκειμένου να αντικατασταθούν τα διπλάνα Thomas-Morse O-19 και Douglas O-38. Ήταν μεγαλύτερων διαστάσεων και βαρύτερο από τα περισσότερα αεροσκάφη παρατήρησης της περιόδου και είχε τριμελές πλήρωμα. Το πρωτότυπο του αεροσκάφους αναπτύχθηκε ως GA-15 από την General Aviation Manufacturing, θυγατρική της North American Aviation. Στα 1937-38 παραγγέλθηκαν 174 αεροσκάφη, τα 93 εκ των οποίων δόθηκαν σε μονάδες της Εθνοφρουράς.

## Επιχειρησιακή ιστορία
Κατά τη διάρκεια ασκήσεων το 1941 κατέστη σαφές πως τα O-47 υστερούσαν σε σύγκριση με άλλους τύπους. Ελαφρότερα αεροσκάφη όπως τα Piper L-4 και Stinson L-5 αποδείχθηκαν καταλληλότερα στο ρόλο της στρατιωτικής συνεργασίας, ενώ τα μαχητικά και τα δικινητήρια βομβαρδιστικά ήταν ανώτερα ως αναγνωριστικά. Συνέπεια αυτών ήταν ότι τα περισσότερα O-47 παρέμειναν στις μητροπολιτικές ΗΠΑ κατά τη διάρκεια του πολέμου και κάλυψαν ρόλους όπως παράκτιες περιπολίες, ρυμούλκυση ιπτάμενων στόχων και ανθυποβρυχιακές περιπολίες.

## Εκδόσεις
;XO-47
:Το μοναδικό πρωτότυπο με κινητήρα Wright R-1820-41 των 850&nbsp;hp.

;O-47A
:Έκδοση παραγωγής με κινητήρα Wright R-1820-49. Παρήχθησαν 164 μονάδες.

;O-47B
:Έκδοση με κινητήρα Wright R-1820-57 μέγιστης ισχύος 1060&nbsp;hp και ορισμένες βελτιώσεις. Κατασκευάστηκαν 74 μονάδες. 

## Χρήστες
; ΗΠΑ
* Αεροπορικό Σώμα του Στρατού των ΗΠΑ (United States Army Air Corps, USAAC)

## Δείτε επίσης

; Συγκρίσιμα αεροσκάφη
* Curtiss O-52 Owl
* Douglas O-38
* Fieseler Fi 156 Storch
* Henschel Hs 126
* Kokusai Ki-76
* Repülőgépgyár_Levente_II
* Meridionali Ro.63
* Thomas-Morse O-19
* Westland Lysander

## Παραπομπές


## Βιβλιογραφία
* Eden, Paul and Soph Moeng. *The Complete Encyclopedia of World Aircraft*. London: Amber Books Ltd., 2002. .
* Fahey, James C. *U.S. Army Aircraft 1908-1946.* New York: Ships and Aircraft, 1946.
* Swanborough, F.G. and Peter M. Bowers. *United States Military Aircraft Since 1909.* New York: Putnam New York, 1964. .

## Εξωτερικοί σύνδεσμοι
* 

O-47
Κατηγορία:Αναγνωριστικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Βαλλιστροφόρος

Ο **βαλλιστροφόρος** *(arbalist, crossbowman),* είναι αυτός που βάλλει με βαλλίστρα.     

## Ιστορικό
Ένας εκτενής κατάλογος αρχαϊκών λέξεων για μεσαιωνικούς βαλλιστροφόρους δίδεται από τον Πέυν-Γκόλγουεϋ.  Ο Ρίτσαρντσον, στο λεξικό του τού 1839,  δεν έκανε συγκεκριμένη αναφορά στη βαλλίστρα, στον ορισμό του για τον βαλλιστροφόρο: «ένας που ρίχνει ή πυροβολεί με τόξο». Ο Χάνσαρντ (1841) χρησιμοποίησε τη λέξη *arbalist* για έναν cross-bowman (sic),  την ίδια χρήση με τους Γουέμπστερ  και Τζόνσον , που κράτησαν τη λέξη arbalist για το ίδιο το τόξο. Ο Σμιθ  χρησιμοποιεί τη λέξη arbalist για να περιγράψει έναν *κατασκευαστή* βαλλιστρών.

## Εξοπλισμός και ανταγωνισμός
Οι σύγχρονοι βαλιστροφόροι βάλουν με βαλλίστρες πολύ διαφορετικές από τους μεσαιωνικούς πυροβολητές. Οι βαλλίστρες στόχων της εποχής μας πρέπει να συμμορφώνονται με διάφορους περιορισμούς, ανάλογα με το διοικητικό όργανο κάτω από το οποίο διεξάγονται οι βολές ή το τουρνουά.   Πρώτον, το GNAS απαιτεί από τους βαλλιστροφόρους να πυροβολούν στόχους διαφορετικούς από τους τοξότες. Τόσο η World Crossbow Shooting Association (WCSA) όσο και η GNAS απαιτούν το μέγιστο βάρος της βαλλίστρας να είναι 95 lbs και ότι το ελάχιστο μήκος βέλους είναι 12 ίντσες. Αυτές οι οργανώσεις διαφέρουν, ωστόσο, ως προς το επιτρεπόμενο μέγιστο μήκος βέλους: το GNAS αναφέρει 15", WCSA 18". Διαφωνούν επίσης ως προς το αν μπορούν να χρησιμοποιηθούν μεταλλικά εξαρτήματα. Το GNAS λέει όχι, το WCSA λέει ναι (με περιορισμούς). Και οι δύο απαιτούν ότι τα βέλη πρέπει να έχουν πίσω τους φτερά, με το GNAS να επιβάλλει έναν πρόσθετο περιορισμό στον *αριθμό* των φτερών (τρία).

## Ταξινόμηση
Το GNAS αναγνωρίζει τρεις βαθμούς βαλλιστροφόρων:  *Master Arbalist* (έχει βαθμολογία 780 ή υψηλότερα σε τρεις κατατακτικούς γύρους Crossbow Windsor), *Arbalist 1st Class* (βαθμολογία 630 ή υψηλότερη), και *Arbalist 2nd Class* (βαθμολογία 480). Ένας Γύρος Βαλλίστρας Ουίνδσορ πυροβολείται σε 60 εκ. 10-ζωνικό μέτωπο με βαθμολογία 9,7,5,3,1; τρία άκρα στις 40 γιάρδες, τρία στις 50 γιάρδες και τρία στις 60 γιάρδες.

Το Archery Australia αναγνωρίζει πέντε ταξινομήσεις: *Grand Master Arbelist* (GMA), *Master Arbelist* (MA), *First Class Arbelist* (A1), *Second Class Arbelist* (A2), και *Third Class Arbelist* (A3).

## Βραβεία
Η World Crossbow Shooting Association (WCSA) διαθέτει τέσσερα σετ Star Achievement Awards (κονκάρδες) για να ενθαρρύνει τη συμμετοχή σε τουρνουά, και να παρέχει αναγνώριση για την επίτευξη ορισμένων βαθμολογιών: *TC 900* για βαλλίστρα εξωτερικού στόχου, *SC 600* για υπαίθρια βαλλίστρα, *Indoor 40* για εσωτερικούς χώρους (40 εκατ. όψη τόσο για στόχο όσο και για αγωνιστική βαλλίστρα), και *Indoor 25* για εσωτερικό (25 εκατ. όψη για στόχο και για αγωνιστική βαλλίστρα). 

## Δείτε επίσης

* Τοξοβολία
* Βαλλίστρα
* Νόμοι για τις βαλλίστρες

## Βιβλιογραφικές αναφορές

## Εξωτερικοί σύνδεσμοι

* 
* 
* 
* 
* 
* 
Κατηγορία:Αθλητές της τοξοβολίας
Spider-Man: Beyond the Spider-Verse

Το ***Spider-Man: Beyond the Spider-Verse*** είναι επερχόμενη Αμερικανική υπερηρωική ταινία κινουμένων σχεδίων υπολογιστή περιλαμβάνοντας τον χαρακτήρα των Marvel Comics Μάιλς Μοράλες / Spider-Man, σε παραγωγή από τις Columbia Pictures και Sony Pictures Animation σε συνεργασία με την Marvel, και διανομή από την Sony Pictures Releasing. Αναμένεται να είναι η συνέχεια του *[[Spider-Man: Ακροβατώντας στο Αραχνο-Σύμπαν]]* (2023) και η τρίτη και τελευταία ταινία της τριλογίας ''Αραχνο-Σύμπαν''. 

Η ταινία είναι προγραμματισμένη να κυκλοφορήσει στις 4 Ιουνίου 2027. Προηγουμένως ήταν προγραμματισμένη να κυκλοφορήσει στις 29 Μαρτίου 2024, αλλά καθυστέρησε λόγω της απεργίας SAG-AFTRA του 2023.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2027
Κατηγορία:Ταινίες σίκουελ
Κατηγορία:Ταινίες βασισμένες σε κόμικς της Marvel
Κατηγορία:Crossover ταινίες με υπερήρωες
Κατηγορία:Ταινίες κινουμένων σχεδίων της Columbia Pictures
Κατηγορία:Ταινίες παραγωγής Columbia Pictures
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες σε παραγωγή Έιμι Πασκάλ
Κατηγορία:Ταινίες σε παραγωγή Άβι Άραντ
Κατηγορία:Ταινίες παραγωγής Sony Pictures Animation
Κατηγορία:Spider-Man (ταινίες)
Κατηγορία:Spider-Verse (franchise)
Κατηγορία:Επερχόμενες ταινίες σίκουελ
Κατηγορία:Αμερικανικές ταινίες με υπερήρωες
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Επερχόμενες ταινίες IMAX
Κατηγορία:Ταινίες IMAX
Κατηγορία:Εφηβικές ταινίες με υπερήρωες
Τζουζέπε Ντι Στέφανο

Ο **Τζουζέπε Ντι Στέφανο** (ιταλ.:*Giuseppe Di Stefano*, 24 Ιουλίου 19213 Μαρτίου 2008) ήταν Ιταλός τενόρος με σταδιοδρομία που κορυφώθηκε κατά τη δεκαετία του 1950.

## Σταδιοδρομία
Γεννήθηκε στις 24 Ιουλίου 1921 στην Κατάνια της Σικελίας. Η οικογένειά του μετακόμισε στο Μιλάνο όπου ο Ντι Στέφανο εντάχθηκε σε εκκλησιαστική χορωδία και εκκίνησε ιερατικές σπουδές, τις οποίες, ωστόσο, εγκατέλειψε αργότερα για να ασχοληθεί με τη σπουδή της μονωδίας.

Κατά τον Β' Παγκόσμιο Πόλεμο εντάχθηκε στον ιταλικό στρατό, ωστόσο του δόθηκε απαλλαγή από τον διοικητή του για να συνεχίσει την οπερατική σταδιοδρομία του. Αρχικώς, ασχολήθηκε με το δημοφιλές τραγούδι, διασκεδάζοντας το κοινό του κινηματογράφου μεταξύ των προβολών ταινών. Στη συνέχεια, μετέβη στην Ελβετία, όπου εκκίνησε την οπερατική του καριέρα σε έναν ραδιοφωνικό σταθμό κλασικής μουσικής.

Το ντεμπούτο του στην Ιταλία πραγματοποιήθηκε το 1946 στο Τεάτρο Ρέτζο, όπου πρωταγωνίστησε στην όπερα *[[Μανόν Λεσκώ (όπερα του Πουτσίνι)|Μανόν Λεσκώ]]*. Ακολούθησαν πολλές εμφανίσεις σε ιταλικές λυρικές σκηνές. Το 1948 εμφανίστηκε για πρώτη φορά στη Μητροπολιτική Όπερα της Νέας Υόρκης ως Δούκας στον *[[Ριγκολέττο]]* του Τζουζέπε Βέρντι. Σχολιάζοντας την ερμηνεία του ως Φάουστ από την ομώνυμη όπερα του Σαρλ Γκουνό κατά την περίοδο 1949-50 ο διευθυντής της Μητροπολιτικής Όπερας, Ρούντολφ Μπινγκ ανέφερε ότι «ποτέ όσο ζω δεν θα ξεχάσω την ομορφιά εκεινού του ήχου».

Από τα τέλη του 1950, η σταδιοδρομία του χαρακτηρίστηκε από σταδιακώς μειούμενες σε ποσότητα και ποιότητα εμφανίσεις, με τα αίτια για τη μείωση αυτή να ποικίλλουν, από προσωπικά ζητήματα σε αντιεπαγγελματική συμπεριφορά. 

Ιδιαίτερο κεφάλαιο της καριέρας του υπήρξε η συνεργασία του με την υψίφωνο Μαρία Κάλλας —δισκογραφική και επί σκηνής—, από το 1950 κι έπειτα. Το 1973-1974, οι δύο μονωδοί συμμετείχαν σε μία αμφιλεγόμενης ποιότητας αποχαιρετιστήρια περιοδεία, τραγουδώντας σε λυρικές σκηνές ανά τον κόσμο.

Ο Ντι Στέφανο πέθανε στις 3 Μαρτίου 2008 ως αποτέλεσμα τραυματισμών από επίθεση αγνώστων στην κατοικία του στην Κένυα.

## Παραπομπές


## Εξωτερικοί σύνδεσμοι
* 

Κατηγορία:Ιταλοί τραγουδιστές όπερας
Κατηγορία:Ιταλοί τενόροι
Ριζά Πρέβεζας

Τα **Ριζά** είναι χωριό της Ηπείρου στην Περιφερειακή Ενότητα Πρεβέζης.

## Γεωγραφικά - ιστορικά στοιχεία
Τα Ριζά βρίσκονται προς τα παράλια του Ιονίου Πελάγους, σε υψόμετρο 120 μέτρα ενώ απέχει περίπου 28 χλμ. Β.-ΒΔ. από την Πρέβεζα. Η περιοχή χαρακτηρίζεται ως ημιορεινή και το κλίμα ως μεσογειακού τύπου.

### Αξιοθέατα
Στα Ριζά υπάρχουν πολλές εκκλησίες και γραφικά ξωκλήσια, φυσικές πηγές, περιβόλια με πορτοκαλιές, μικροί ελαιώνες, ανθισμένοι κήποι. Τα Ριζά προσφέρουν όμορφες περιηγητικές διαδρομές και υπέροχες θάλασσες.

#### Εκκλησίες
* Ενοριακός Ναός - Αγίων Αναργύρων
* Ιερός Ναός Αγίας Τριάδας
* Ιερός Ναός Αγίου Γεωργίου 
* Ιερός Ναός Κοιμήσεως της Θεοτόκου - 1871

#### Κάστρα
Το Κάστρο της Ρινιάσας, επίσης γνωστό ως *Θωμόκαστρο* (από τον Θωμά Κομνηνό Δούκα) ή *Κάστρο Ριζών* ή *Κάστρο της Δέσπως*, είναι μεσαιωνικό βυζαντινό φρούριο στην ακτή της Ηπείρου, κοντά στο σύγχρονο χωριό Ριζά της Πρέβεζας.Το κάστρο χτίστηκε (ή ξαναχτίστηκε) από τον Θωμά Κομνηνό Δούκα, Δεσπότη της Ηπείρου, στις αρχές του 14ου αιώνα, επομένως ονομάστηκε «Θωμόκαστρον» ή «Κάστρο των δεσποτών». Κατακτήθηκε από την Οθωμανική Αυτοκρατορία το 1463 και απελευθερώθηκε από τους Τούρκους μαζί με την υπόλοιπη Ελληνική Ήπειρο κατά τον 20ό αιώνα.

##### Προσωπικότητες
Δημήτριος Παπαγιάννης (1910-1989) - Δάσκαλος

## Διοικητικά - πληθυσμιακά στοιχεία
Αναφέρεται επίσημα ως ξεχωριστός οικισμός για πρώτη φορά το 1919 με το παλιό του όνομα από την τουρκοκρατία ως *Ρηνιάσσα* στο ΦΕΚ 181Α - 14/08/1919 να ορίζεται έδρα της ομώνυμης νεοϊδρυθείσας κοινότητας. Το 1928 με το ΦΕΚ 81Α - 14/05/1928 μετονομάστηκε σε Ριζά. Σύμφωνα με το Πρόγραμμα «Καλλικράτης», μαζί με τα Κάτω Ριζά αποτελούν κοινότητα που ανήκει στη Δημοτική Ενότητα Ζαλόγγου του δήμου Πρέβεζας και σύμφωνα με την απογραφή 2011 έχει πληθυσμό 91 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Φωτογραφίες

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Blade (επερχόμενη ταινία)

Το ***Blade*** είναι επερχόμενη αμερικανική υπερηρωική ταινία σε παραγωγή από την Marvel Studios και διανομή από την Walt Disney Studios Motion Pictures βασισμένη στον ομώνυμο χαρακτήρα των Marvel Comics. Η ταινία είναι μέρος του Κινηματογραφικού Σύμπαντος της Marvel και μια επανεκκίνηση της σειράς ταινιών *Blade*. Η σκηνοθεσία θα είναι του Γιαν Ντεμάνζ, από σενάριο των Μάικλ Στάρμπερι & Νικ Πιζολάτο, και πρωταγωνιστεί ο Μαχερσάλα Άλι.

Η Marvel Studios ξεκίνησε την ανάπτυξη μιας νέας ταινίας Blade τον Μάιο του 2013 μετά την επιστροφή των δικαιωμάτων του χαρακτήρα από τη New Line Cinema. Το 2016, ο Άλι συζήτησε την πιθανότητα να παίξει μια νέα έκδοση του Blade και τον Φεβρουάριο του 2019, προσέγγισε απευθείας τη διοίκηση του στούντιο με την ιδέα του. Η εξέλιξη της ταινίας και η συμμετοχή του Άλι ανακοινώθηκε επίσημα τον Ιούλιο του 2019 στο San Diego Comic-Con. Τον Φεβρουάριο του 2021, η Στέισι Οσέι-Κουφούρ έγινε η σεναριογράφος του έργου και τον Σεπτέμβριο του ίδιου έτους, ο Μπασάμ Ταρίκ έλαβε τη θέση του σκηνοθέτη, αλλά εγκατέλειψε το έργο ένα χρόνο αργότερα λόγω διενέξεων προγραμματισμού. Οι Ντεμάνζ και Στάρμπερι προσλήφθηκαν τον Νοέμβριο του 2022, ενώ ο Πιζολάτο προσλήφθηκε τον Απρίλιο του 2023. Τα γυρίσματα θα πραγματοποιηθούν στα Tyler Perry Studios στην Ατλάντα, καθώς και στο Κλίβελαντ, τη Νέα Ορλεάνη και το Μαρόκο.

## Παραπομπές


## Εξωτερικοί σύνδεσμοι

*  στο Marvel.com
* 

Κατηγορία:Ταινίες Blade
Κατηγορία:Reboots ταινιών
Κατηγορία:Αμερικανικές ταινίες τρόμου
Κατηγορία:Κινηματογραφικό Σύμπαν της Marvel (ταινίες)
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες με υπερήρωες
Κατηγορία:Ταινίες της Marvel Studios
Κατηγορία:Αγγλόφωνες ταινίες
Κατηγορία:Ταινίες σε παραγωγή Κέβιν Φάιγκι
Κατηγορία:Επερχόμενες ταινίες IMAX
Κατηγορία:Ταινίες που επηρεάστηκαν από την απεργία Ένωσης Αμερικανών Σεναριογράφων του 2023
Οίκος των Μπρουνονιδών

Ο **Οίκος των** **Μπρουνονιδών**, γερμ.: Haus des Βrunonen, , ήταν μία  οικογένεια ευγενών τον 10ο και 11ο αι. από τη Σαξονία, που κατείχε περιουσία στην Ηστφαλία (γύρω στο Μπράουνσβαϊγκ) και τη Φρισία.

Οι Μπρουνονίδες υποτίθεται ότι είναι απόγονοι του Μπρουνο, δούκα της Σαξονίας (π. 880). Αυτό θα τους έκανε τον πρεσβύτερο κλάδο του οίκου των Οθωνιδών (ή Λιουντολφιδών), στον οποίο ανήκαν και οι Όθωνες αυτοκράτορες. Αυτή η σχέση θεωρείται πιθανή, επειδή τα ονόματα Brun και Liudolf είναι και τα δύο κοινά μεταξύ των Μπρουνονιδών και οι ιδιοκτησίες τους βρίσκονται στις ίδιες περιοχές με τις ιδιοκτησίες των πρώιμων Οθωνιδών. Επιπλέον, οι σύγχρονοι φάνηκαν να θεωρούν τους Μπρουνονίδες ως συγγενείς με εξ αρρενογονίας καταγωγή από τους Οθωνίδες βασιλείς, όπως φαίνεται από την υποψηφιότητα για βασιλιά του Μπρουν Α', κόμη του Μπράουνσβαϊγκ. Ωστόσο δεν υπάρχουν στοιχεία, που να αποδεικνύουν ότι οι Μπρουνονίδες σχετίζονται με τους Οθωνίδες, και τίποτα δεν είναι γνωστό για την ύπαρξη παιδιών τού δούκα Μπρουν.

Οι παλαιότερες ιδιοκτησίες των Μπρουνονιδών βρίσκονταν στο Ντέρλινγκαου, από το οποίο διέδωσαν την επιρροή τους σε παρακείμενες περιοχές. Η πόλη Μπράουνσβαϊγκ, που βρίσκεται στο δυτικό άκρο τού Ντέρλινγκαου, έγινε η έδρα τους τον 9ο ή 10ο αι. Σύμφωνα με τους θρύλους, το Μπράουνσβαϊγκ (παλαιότερη ονομασία Μπρούνσβιγκ, το όνομα σημαίνει κυριολεκτικά «η πόλη τού Μπρουν») ιδρύθηκε από έναν από τους Μπρουνονίδες, που ονομαζόταν Μπρουν, αλλά δεν είναι σαφές από ποιον. Η κομητεία τους έγινε γνωστή ως η κομητεία του Μπρούνσβιγκ.

Το επόμενο υποτιθέμενο μέλος τού οίκου των Μπρουνονιδών ήταν ένας κόμης Λιούντολφ, ο οποίος αναφέρεται το 942. Το πρώτο συγκεκριμένο μέλος του οίκου ήταν ο Μπρουν Α΄, κόμης του Μπράουνσβαϊγκ, ο οποίος τεκμηριώνεται από το 991. Ο κόμης Μπρούνο Α' προσπάθησε χωρίς επιτυχία να διαδεχθεί τον Όθωνα Γ' το 1002 ως "βασιλιάς των Ρωμαίων". Το 1067, ο εγγονός του Μπρούνο, Έγκμπερτ Α΄, έλαβε το μαργκραβάτο τού Μάισεν από τον αυτοκράτορα Ερρίκο Δ'. Ο γιος του, Έγκμπερτ Β΄, εναντιώθηκε στον ίδιο ηγεμόνα και έχασε τα δικαιώματά του τόσο για τον Mάισεν όσο και για τη Φρισία.

Το τέλος τού Έγκμπερτ Β΄ σήμανε το τέλος της γραμμής των Μπρουνονιδών. Η αδελφή του Έγκμπερτ Β΄, Γερτρούδη τού Μπράουνσβαϊγκ, είχε μία κόρη από τον 2ο σύζυγό της, τον Ερρίκο τον Παχύ, μάργραβο της Φρισίας από τον Οίκο τού Nόρτχαϊμ. Αυτή η κόρη, η Ρίχεντσα (απεβ. 1141) παντρεύτηκε τον Λοθάριο Γ΄ του Σούπλινμπουργκ, που ήταν δούκας της Σαξονίας και αργότερα έγινε αυτοκράτορας της Αγίας Ρωμαϊκής Αυτοκρατορίας. Η κόρη τους Γερτρούδη (απεβ. 1143) παντρεύτηκε τον Ερρίκο τον Υπερήφανο Ι΄ δούκα της Σαξονίας και Β΄ της Βαυαρίας, μέλος του Οίκου των Γουέλφων. Με αυτόν τον τρόπο, η δυναστεία των Γουέλφων απέκτησε τις ιδιοκτησίες των Μπρουνονιδών γύρω από το Μπράουνσβαϊγκ, τις οποίες θα κρατούσαν μέχρι τον 20ο αι.

## Οικογενειακό δέντρο

## Βιβλιογραφικές αναφορές
* 
* 

## Εξωτερικοί σύνδεσμοι
* 

Κατηγορία:Ευγενείς οικογένειες της Αγίας Ρωμαϊκής Αυτοκρατορίας
Κατηγορία:Γερμανικές ευγενείς οικογένειες
Λιούντολφ της Φρισίας

Ο **Λιούντολφ** (π. 1003 – 23 Απριλίου 1038) από τον Οίκο των Μπρουνονιδών ήταν μάργραβος της Φρισίας, κόμης τού Μπράουνσβαϊγκ, κόμης στο Ντέρλινγκαου και το Γκούντινγκαου.

## Βιογραφία
Ο Οίκος του ήταν από το δουκάτο της Σαξονίας. Ήταν γιος τού Μπρούνο, κόμη τού Μπράουνσβαϊγκ και της Γκίζελας των Κορραδιδών, κόρης του Χέρμαν Β΄ δούκα της Σουαβίας.  Μετά το τέλος τού πατέρα του, η μητέρα τού Λιούντολφ ξαναπαντρεύτηκε δύο φορές: ο 3γάμος της ήταν με τον Κορράδο Β΄ της Αγίας Ρωμαϊκής Αυτοκρατορίας. Ως εκ τούτου, ο Ερρίκος Γ΄ της Αγίας Ρωμαϊκής Αυτοκρατορίας ήταν ο νεότερος ετεροθαλής αδελφός του. 

Ο Λιούντολφ νυμφεύτηκε τη Γερτρούδη τού Έγκισχαϊμ και απέκτησε τέσσερα παιδιά. Έλεγχε τις κομητείες της Φριζίας: Oostergo, Zuidergo και Westergo. Για δύο ακόμη γενιές ο Οίκος των Μπρουνονιδών κράτησε τον τίτλο. Το πώς ήρθαν οι Μπρουνονίδες στη θέση τους στις κομητείες δεν είναι γνωστό. Υπάρχει μία θεωρία, ότι ο Λιούντολφ εκμεταλλεύτηκε το κράτος της βίας από τους κόμητες της Ολλανδίας στο τμήμα της Φρήσλαντ μεταξύ των Vlie και Lauwers. Δεν είναι γνωστά πολλά για τη ζωή του. Απεβίωσε το 1038 και τον διαδέχθηκε ο γιος του, Μπρούνο Β'.

## Οικογένεια
Νυμφεύτηκε τη Γερτρούδη τού Έγκισχαϊμ και είχαν τα ακόλουθα παιδιά:

* Μπρούνο Β΄ (π. 1024 - 26 Ιουνίου 1057), κόμης της Φρισίας.
* Έγκμπερτ Α΄ (απεβ. το 1068), μάργραβος τού Μάισεν.
* Mατθίλδη (απεβ. το 1044), παντρεύτηκε τον Ερρίκο Α' των Καπετιδών, βασιλιά της Γαλλίας. 
* Ίντα τού Έλσντορφ, παντρεύτηκε τον Λεοπόλδο (Leopold, Luitpold, Lippold) του Μπάμπενμπεργκ (απεβ.1043) μάργραβο στην Ουγγαρία  Η κόρη τους:
** Όντα του Στάντε, παντρεύτηκε τον Σβιατοσάβ Β΄ Γιαροσλάβιτς μεγάλο πρίγκιπα τού Κιέβου.
* (πιθανώς) Αγάθη, παντρεύτηκε τον Εδουάρδο τον Εξόριστο, τού βασιλικού Οίκου του Ουέσσεξ της Αγγλίας. Έγινε μητέρα των:
** Έντγκαρ Έθελινγκ και της Αγίας Μαργαρίτας της Σκωτίας. 

## Παραπομπές


## Βιβλιογραφία
* 
* Die familiären Verbindungen der Brunonen
* Liudolf   Graf von Braunschweig
* Braunschweigisches Biographisches Lexikon, Appelhans 2006, 
* Mladjov, "Reconsidering Agatha, Wife of Eadward the Exile". The Plantagenet Connection 11 (2003). p. 1–85.

## Εξωτερικοί σύνδεσμοι
* 

Κατηγορία:Οίκος των Μπρουνονιδών